Source: http://www.ploiesti.ro/ritmica.csm/gala2016.php
Timestamp: 2018-05-21 19:01:14+00:00

Document:
Primaria municipiului Ploiesti si Sectia de Gimnastica Ritmica a Clubului Sportiv Municipal Ploiesti, cu sprijinul Federatiei Romane de specialitate au organizat marti, 20 decembrie 2016, pe scena Teatrului Municipal "Toma Caragiu" din Ploiesti, Gala Gimnasticii Ritmice Romanesti, la care au fosdt invitate cele mai bune sportive din Romania, asa cum au fost desemnate de Federatia Romana de Gimnastica Ritmica in clasamentul pe anul 2016.
La aceasta seara festiva au participat, asa cum a fost anuntat, tot staff-ul Federatiei Romane de Gimnastica Ritmica: presedinta forului, doamna Irina Deleanu, membrii Comitetului Executiv, secretarul Federatiei, dl. Gabriel Dima si expertul tehnic Stefania Chiriac. Nu a lipsit nici de aceasta data, singura vicecampioana olimpica la gimnastica ritmica a tarii noastre, Doina Staiculescu. A onorat invitatia noastra si campioana mondiala universitara, Mirela Dulgheru, atleta olimpica. Din pacate, o raceala rebela a impiedicat-o pe doamna Maria Girba, antrenoarea-coordonatoare a Lotului National, sa fie prezenta la editia din acest an a Galei.
Evenimentul a început cu prezentarea celor mai valoroase sportive ale țării în prezența președintei Irina Deleanu, și a uneia dintre gimnastele de referință ale țării, Alexandra Piscupescu, în prezent antrenoare la clubul bucureștean ProAktiv. Ele au primit trofee ca semn al aprecierii si sustinerii performantelor remarcabile obtinute la competitiile nationale si internationale la care au participat in anul 2016.
Printre sportivele laureate s-au regăsit și două gimnaste de la CSM Ploiești, junioarele Denisa Stoian, aflată la al treilea an consecutiv în acest clasament, și Miruna Ciocîrlan, pentru prima dată prezentă pe listă, pregătite de antrenoarele Simona Puiu, Liliana Băescu și coregrafa Tatiana Dor (care a fost prezentă și pe scenă, în ritmuri de flamenco).
Lista a fost următoarea: Locul I – Ana Luiza Filiorianu – CS Olimpia Bucureşti; Locul II – Andreea Verdeş – CSS Anghel Saligny Iaşi; Locul III – Sonia Ichim – CSM Arad; Locul IV – Denisa Mailat – CS Olimpia Bucureşti; Locul V – Alice David – CS Olimpia Bucureşti; Locul VI – Denisa Stoian – CSM Ploieşti; Locul VII – Laura Aniţei – CSS Anghel Saligny Iaşi; Locul VIII – Miruna Ciocîrlan – CSM Ploieşti; Locul IX – Alexandra Bock – CSM Arad; Locul X – Ana Mezei (CS UNEFS Bucureşti) şi Maria Moţ (CSM Arad), la egalitate.
Apoi, antrenoarea-coordonatoare Liliana Băescu a oferit o mică incursiune în ceea ce înseamnă gimnastica ritmică, disciplina aflata la granita dintre sport si arta. Eduard Stoica, un băiețel de 10 ani, dar cu o voce extraordinară, a deschis gala, în care toate componentele secției de la CSM Ploiești, inclusiv de la grupa de inițiere, alături de alte gimnaste din țară, au prezentat momente coregrafice de toate genurile, dar şi unele amuzante.
Momentul de mare emotie al serii a fost acordarea Diplomei de excelenta din partea Consiliului Local si Primariei Municipiului Ploiesti, anul acesta desemnata fiind doamna Doina Firică, maestru emerit al sportului, care a contribuit la construirea secției de la CSM Ploiești și care este prima antrenoare a celei care se ocupă, în prezent, de destinul acestui sport din postura de președinte al forului național, doamna Irina Deleanu. De asemenea, o mențiune specială a revenit și singurei medaliate olimpice din istoria gimnasticii ritmice românești, Doina Stăiculescu, prezentă la eveniment, iar atleta olimpica Mirela Dulgheru, campioană mondială universitară la atletism, a ținut un discurs în care a apreciat munca depusă de antrenoarele și sportivele de la CSM Ploiești. Domnul senator Emanoil Savin, desi nu a putut fi prezent, a tinut sa ureze tuturor celor prezenti, printr-o interventie telefonica in direct, sustinerea totala a domniei sale si frumoase urari de sarbatori.
Multumim echipei de specialisti ai Teatrului Municipal „Toma Caragiu” care au reusit sa creeze, cu ajutorul decorului si luminilor, o atmosfera minunata, punand in valoare protagonistele si transformand o seara obisnuita intr-una de poveste!

References: CSM 
 CSM 
 CSM 
 CSM 
 CSM 
 CSM 
 CSM 
 CSM